CELEX: 32009D0752
Language: lt
Date: 1255305600000
Title: 2009/752/EB: 2009 m. spalio 12 d. Komisijos sprendimas, kuriuo leidžiama tiekti rinkai antarktinio krilio Euphausia superba lipidų ekstraktą kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2009) 7647)

13.10.2009   
            
            
               LT
            
            
               Europos Sąjungos oficialusis leidinys
            
            
               L 268/33
            
         
      KOMISIJOS SPRENDIMAS
   
   2009 m. spalio 12 d.
   kuriuo leidžiama tiekti rinkai antarktinio krilio Euphausia superba lipidų ekstraktą kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2009) 7647)
   (Tekstas autentiškas tik anglų kalba)
   (2009/752/EB)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2006 m. rugsėjo 29 d. bendrovė Neptune Technologies & Bioressources Inc. kompetentingoms Suomijos valdžios institucijoms pateikė prašymą pateikti rinkai antarktinio krilio Euphausia superba lipidų ekstraktą kaip naują maisto sudedamąją dalį.
            
         
               (2)
            
            
               2007 m. sausio 29 d. kompetentinga Suomijos maisto produktų vertinimo tarnyba pateikė pirminio vertinimo ataskaitą. Ataskaitoje ji daro išvadą, kad galima pritarti antarktinio krilio Euphausia superba lipidų ekstrakto naudojimui kaip maisto sudedamosios dalies.
            
         
               (3)
            
            
               2007 m. vasario 19 d. Komisija persiuntė pirminio vertinimo ataskaitą visoms valstybėms narėms.
            
         
               (4)
            
            
               Per Reglamento (EB) Nr. 258/97 6 straipsnio 4 dalyje nustatytą 60 dienų laikotarpį, remiantis ta nuostata buvo pateikta pagrįstų prieštaravimų dėl šio produkto tiekimo rinkai.
            
         
               (5)
            
            
               Todėl 2008 m. sausio 31 d. konsultuotasi su Europos maisto saugos tarnyba (toliau – EMST).
            
         
               (6)
            
            
               Dietinių produktų, mitybos ir alergologijos specialistų grupės nuomonėje, parengtoje pagal Komisijos prašymą dėl antarktinio krilio Euphausia superba lipidų ekstrakto naudojimo kaip maisto sudedamosios dalies saugos, grupė priėjo išvadą, kad antarktinio krilio Euphausia superba lipidų ekstrakto naudojimas siūlomomis sąlygomis yra saugus.
            
         
               (7)
            
            
               Remiantis pirminio vertinimo ataskaita nustatyta, kad antarktinio krilio Euphausia superba lipidų ekstraktas atitinka minėto reglamento 3 straipsnio 1 dalyje nustatytus kriterijus.
            
         
               (8)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Kaip nurodyta I priede, antarktinio krilio Euphausia superba lipidų ekstraktas gali būti pateiktas Bendrijos rinkai kaip nauja maisto sudedamoji dalis, skirta naudoti II priede nurodytai paskirčiai ir neviršijant tame priede nustatyto didžiausio leidžiamo kiekio.
   2 straipsnis
   Pavadinimas „vėžiagyvio antarktinio krilio Euphausia superba lipidų ekstraktas“ nurodomas ženklinant jo turinčius maisto produktus arba tokių produktų sudedamųjų dalių sąraše.
   3 straipsnis
   Šis sprendimas skirtas Neptune Technologies & Bioressources Inc., 225 Promenade du Centropolis, Bureau 200, Laval, Quebec, H7T 0B3, Kanada.
   
      Priimta Briuselyje, 2009 m. spalio 12 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 43, 1997 2 14, p. 1.
   
      I PRIEDAS
      
         ANTARKTINIO KRILIO EUPHAUSIA SUPERBA LIPIDŲ EKSTRAKTO SPECIFIKACIJA
      
      
         Apibūdinimas
      
      Kad būtų gautas antarktinio krilio Euphausia superba lipidų ekstraktas, stipriai užšaldytas antarktinis krilis susmulkinamas ir atliekama ekstrakcija veikiant acetonu. Baltymai ir krilio medžiaga pašalinama iš lipidų ekstrakto filtravimo būdu. Acetonas ir likęs vanduo pašalinami išgarinant.
      
                  Tyrimas
               
               
                  Specifikacija
               
            
                  Hidrolizės skaičius
               
               
                  Ne daugiau kaip 185 mg KOH/g
               
            
                  Peroksidų skaičius (PV)
               
               
                  Ne daugiau kaip 0,2 meq O2/kg aliejaus
               
            
                  Drėgnis ir lakiosios medžiagos
               
               
                  Ne daugiau kaip 0,9 %
               
            
                  Fosfolipidai
               
               
                  Ne daugiau kaip 50 %
               
            
                  Riebalų rūgščių transizomerai
               
               
                  Ne daugiau kaip 1 %
               
            
                  EPA (eikozapentaeno rūgštis)
               
               
                  Ne mažiau kaip 15 %
               
            
                  DHA (dokozaheksaenono rūgštis)
               
               
                  Ne mažiau kaip 7 %
               
            
   
      II PRIEDAS
      
         ANTARKTINIO KRILIO EUPHAUSIA SUPERBA LIPIDŲ EKSTRAKTO PASKIRTIS
      
      
                  Produktų, kuriose naudojamas, grupės
               
               
                  Didžiausias leidžiamas mišrus DHA ir EPA kiekis
               
            
                  Pieno produktai, išskyrus gėrimus pieno pagrindu
               
               
                  200 mg/100 g arba sūrio produktams – 600 mg/100 g
               
            
                  Pieno pakaitai, išskyrus gėrimus
               
               
                  200 mg/100 g arba sūrio produktų pakaitams – 600 mg/100 g
               
            
                  Tepieji riebalai ir padažai
               
               
                  600 mg/100 g
               
            
                  Pusryčių dribsniai
               
               
                  500 mg/100 g
               
            
                  Maisto papildai
               
               
                  200 mg paros dozėje, rekomenduojamoje gamintojo
               
            
                  Specialios medicininės paskirties maisto produktai
               
               
                  Laikantis konkrečių asmens, kuriam skirtas produktas, mitybos reikalavimų
               
            
                  Maisto produktai, skirti svorį mažinančioms sumažinto energijos kiekio dietoms
               
               
                  200 mg pakaitiniame maiste